Lav et referat af nedenstående tekst:

Tekst:
Nordjyllands Politi er massivt til stede i Hirtshals lørdag morgen, efter en livløs mand er blevet fundet på Sophus Thomsensgade i midtbyen. Det var forbipasserende, der fandt manden klokken halv seks. Manden blev erklæret død på stedet af en læge, og politiet efterforsker dødsfaldet som et drab. - Manden har nogle skader, som gør, at vi synes, det virker mistænkeligt. Det er ikke skader, man pådrager sig ved bare at falde, siger Poul Fastergaard, der er vagtchef ved Nordjyllands Politi. Vagtchefen har ikke yderligere kommentarer i sagen lørdag middag. Politi og teknikere har hele dagen været i Hirtshals for at undersøge omstændighederne omkring dødsfaldet. Og i byen går snakken om det mistænkelige dødsfald. Ifølge indehaveren af værtshuset Admiralen var den nu afdøde var forbi fredag aften. - Han drak den sidste Tuborg her, inden han døde, siger værtshusejer Christian Berthelsen. Nordjyllands Politi vil ikke kommentere på, om manden har været på Admiralen.

Referat:
En livløs mand er blevet fundet i Hirtshals. Politiet betragter dødsfaldet som mistænkeligt.